b"\n_START_ARTICLE_\nErkki Hara\n_START_PARAGRAPH_\nErkki Jalmari Hara (vuoteen 1938 Hartzell. 27. huhtikuuta 1914 Helsinki \xe2\x80\x93 1. tammikuuta 1997 Helsinki) oli suomalainen kansanedustaja. H\xc3\xa4n oli arvoltaan varatuomari ja ty\xc3\xb6skenteli edustajakautensa j\xc3\xa4lkeen kaupunginvoutina. _NEWLINE_Hara p\xc3\xa4\xc3\xa4si ylioppilaaksi 1932, suoritti ylemm\xc3\xa4n oikeustutkinnon 1937 ja sai varatuomarin arvon 1940. H\xc3\xa4n suoritti kaupallisen tutkinnon 1932 Clark's Collegessa Lontoossa. Sotien j\xc3\xa4lkeen h\xc3\xa4n toimi Suomen tukkukauppiaiden liiton johtajana 1945\xe2\x80\x931957, Suomen olympiakomitean p\xc3\xa4\xc3\xa4sihteerin\xc3\xa4 1947\xe2\x80\x931950, Helsingin kaupungin johtavana kaupunginvoutina 1972\xe2\x80\x931981. Vuosien mittaan h\xc3\xa4n oli toiminnanjohtajana ja asiamiehen\xc3\xa4 useissa talousel\xc3\xa4m\xc3\xa4n j\xc3\xa4rjest\xc3\xb6iss\xc3\xa4 1942\xe2\x80\x931962._NEWLINE_Hara oli Helsingist\xc3\xa4 valittuna kansanedustajana 1958\xe2\x80\x931972 Kansallisen kokoomuksen eduskuntaryhm\xc3\xa4ss\xc3\xa4. Presidentin valitsijamies h\xc3\xa4n oli kaksissa vaaleissa, 1962 ja 1968. H\xc3\xa4n oli mukana my\xc3\xb6s kunnallispolitiikassa Helsingin kaupunginvaltuustossa ja kaupunginhallituksessa._NEWLINE_Urheilussa Erkki Hara toimi olympiakomitean p\xc3\xa4\xc3\xa4sihteeriyden lis\xc3\xa4ksi Lontoon kisoissa 1948 Suomen olympiajoukkueen yleisjohtoon._NEWLINE_Hara oli naimisissa kaksi kertaa. H\xc3\xa4nen tytt\xc3\xa4rens\xc3\xa4 Marjatta Hara on vuoden 1968 olympiauimari."